**Kolehtipuhe**

Tämän sunnuntain kolehti kerätään Yhteisvastuulle, joka auttaa hädänalaisia täällä (oman paikkakunnan nimi), Suomessa ja maailman katastrofialueilla. Vuoden 2019 keräysvaroin tuetaan lasten ja nuorten koulutusta.

Köyhien lasten määrä Suomessa on kasvussa. Noin joka kymmenes lapsi elää pienituloisessa per-

heessä, mikä tarkoittaa noin 110 000 lasta.

Monien nuorten kohdalla unelmien ammatti on vaarassa jäädä haaveeksi, jos perheellä ei ole varaa maksaa opinnoista aiheutuvia kustannuksia, kuten tietokonetta, oppikirjoja tai ammatillisissa opinnoissa tarvittavia välineitä.

Maailman pahimmilla katastrofialueilla monet lapset ja nuoret ovat menettäneet lähes kaiken tutun ja turvallisen, kun he ovat joutuneet pakenemaan luonnonkatastrofeja ja konflikteja. Tulevaisuus näyttää toivottomalta ja oma merkitys maailmassa on usvan peitossa, kun koulunkäynti keskeytyy. Myös muuttuneet ilmasto-olosuhteet vaikeuttavat ruoantuotantoa, karjanhoitoa ja sekä lasten ja nuorten koulunkäyntiä, kun perheet joutuvat muuttamaan veden ja tuoreen laidunmaan perässä.

Suomessa vuoden 2019 yhteisvastuuvaroin tuetaan vähävaraisten lasten ja nuorten opiskelua esimerkiksi avustamalla maksullisten opiskeluvälineiden hankinnassa Kirkon diakoniarahaston kautta. Lisäksi diakoniarahaston avustuksilla tuetaan taloudellisesti eri syistä vaikeassa

tilanteessa eläviä ihmisiä. Keräysvaroja käytetään myös monipuoliseen avustustyöhön paikallisseurakuntien kautta.

Ulkomailla yhteisvastuuvaroin autetaan katastrofien ja konfliktien aiheuttamissa hätätilanteissa pahiten kärsineitä ihmisiä, tänä vuonna erityisesti nuoria. Keräysvaroin tuetaan koulunsa keskeyttämään joutuneiden oppilaiden paluuta takaisin kouluun, jaetaan koulu- ja hygieniatarvikkeita sekä autetaan koulumaksuissa. Syrjäseuduille koulutetaan lisää päteviä

opettajia ja rakennetaan turvallisia kouluja. Avun vie perille Kirkon Ulkomaanapu.

Omassa seurakunnassamme Yhteisvastuuvaroin autetaan (kirjoita tähän, mihin oman seurakunnan 20 % osuus keräyksen tuotosta käytetään).

Yhteisvastuukeräyksen kautta saamme olla mukana tukemassa lasten ja nuorten yhdenvertaista mahdollisuutta koulutukseen Suomessa ja maailmalla. Yhteisvastuuvaroin luomme toivoa toivottomuuden keskelle ja muistutamme lähimmäisenrakkaudesta. Jokaisella nuorella on oikeus opiskella unelmiensa ammattiin. Jumala siunatkoon lahjamme. Amen.

xxx

**Lyhyt versio**

Tämän sunnuntain kolehti kerätään Yhteisvastuulle, joka auttaa hädänalaisia täällä (oman paikkakunnan nimi), Suomessa ja maailman katastrofialueilla.

Suomessa noin 110 000 lasta ja nuorta elää pienituloisessa perheessä.

Monen nuoren kohdalla unelmien ammatti on vaarassa jäädä haaveeksi, jos perheellä ei ole varaa

maksaa opinnoista aiheutuvia kustannuksia, kuten tietokonetta tai oppikirjoja.

Maailmalla köyhyys, katastrofit ja sodat pakottavat lapsia ja nuoria jättämään koulunsa kesken.

Yhteisvastuuvaroin tuemme vähävaraisten perheiden nuoria opiskelun vaatimissa hankinnoissa, luomme toivoa toivottomuuden keskelle ja muistutamme lähimmäisenrakkaudesta. Jokaisella nuorella on oikeus opiskella unelmiensa ammattiin. Jumala siunatkoon lahjamme. Amen.